Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 336

20. Az Egyezmény 27. cikkéhez (Külön rendelkezések a kerékpárosokra, a segédmotoros kerékpárok vezetõire és a motorkerékpárosokra.) A 2. bekezdés helyébe a következõ rendelkezés lép: „A kerékpárosoknak a kormányt legalább egy kézzel tartva szabad kerékpározni, tilos magukat egy másik jármûvel vontattatni, továbbá jármûvük vezetését akadályozó vagy a többi úthasználóra veszélyes tárgyakat szállítani, húzni vagy tolni. Ugyanezeket a rendelkezéseket kell alkalmazni a segédmotoros kerékpárok vezetõire és a motorkerékpárosokra is, de õk ezen felül kötelesek mindkét kezükkel tartani a kormányt, kivéve amikor éppen elõírt jelzést adnak az Egyezmény rendelkezéseinek megfelelõen.” A 4. bekezdés helyébe a következõ rendelkezés lép: „A segédmotoros kerékpárok vezetõinek meg lehet engedni, hogy a kerékpárúton közlekedjenek, és ha indokolt, meg lehet tiltani nekik az úttest egyéb részein való közlekedést.” A cikk a 4. bekezdést követõen a következõ rendelkezéssel egészül ki: „Jóváhagyott bukósisakok viselete minden motorkerékpár és segédmotoros kerékpár vezetõjének és utasának kötelezõ, kivéve ott ahol a nemzeti jogszabályok felmentést adnak.” 20/A. Az Egyezmény a 27. cikket követõen a következõ 27/A–27/C. cikkekkel egészül ki: „27/A. cikk A kifejezetten ilyennek jelölt lakó-pihenõ övezetekre alkalmazandó különleges szabályok A kifejezetten ilyennek jelölt lakó-pihenõ övezetekben: (a) A gyalogosok az úttestet teljes szélességében használhatják. A játékok megengedettek; (b) A vezetõk csak nagyon kis sebességgel haladhatnak a nemzeti jogszabályok elõírásai szerint, és amely sebesség semmilyen esetben sem haladhatja meg óránként a 20 km (12 mérföld) értéket; (c) A vezetõk nem veszélyeztethetik a gyalogosokat és nem viselkedhetnek akadályozó módon. Ha szükséges meg kell állniuk; (d) A gyalogosok fölöslegesen nem tartóztathatják fel a jármûforgalmat; (e) A várakozás tiltott, kivéve ahol jelzõtáblák jelzése megengedi; (f) Olyan útkeresztezõdéseknél, ahol az úthasználók egy lakó-pihenõ övezetbõl hajtanak ki, elsõbbséget kell adjanak a többi úthasználó részére, kivéve ha ezt a nemzeti jogszabályok másképpen írják elõ. 27/B. cikk Gyalogos zónák A nemzeti jogszabályok a gyalogos forgalom számára fenntartott egy vagy több utat magába foglaló gyalogos zónákra vonatkozó rendelkezéseket hozhatnak és meghatározhatják a jármûvek kivételes behajtásának feltételeit. 27/C. cikk Az útépítési és karbantartási munkát végzõ személyekre vonatkozó különleges szabály Azok a személyek, akik útépítési vagy karbantartási munkát végeznek olyan fluoreszkáló és fényvisszaverõ öltözetet kell viseljenek, amely mind nappal, mind éjszaka jól láthatóvá teszi õket.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes